JohanHeinsen/ENO huggingface dataset:
Aalborgs Stifts Adresseavis, 1826-10-07
Cochrane skal i Messina, hvor han lever under Navnet Blair, med Længsel vente paa Dampskibene fra England. Den Orientalske Tilskuer siger spottende, at Grækerne vente paa ham, som Jøderne paa Messias. "Han skal indgyde de Feige Mod, Regerings Medlemmerne Fædrelandskjerlighed, Kolokotroni Uegennyttighed, Gouras Redelighed, Vasso Æresfølelse; hans Nærværelse skal gjenføde Morea, adsplitte den Ottomanske Magt og hæve Grækenland til en selvstændig Nation.
Aalborgs Stifts Adresseavis, 1826-10-07
Spectateur oriental fortæller følgende characteristiske Anecdote, der vel ingen Tiltro fortjente, naar den ikke var stadfæstet af andre Beretninger: Den engelske Brig, Skylark overbragte Besætningen i Nauplia fra dens Venner i Storbritanien en Ladning Skyds og Munition; men denne Gave blev meget koldt modtaget, idet Grækerne forsikkrede: at de ikke behøvede Skyds, men Penge. Kanonerne bleve imidlertid bragte iland; men da Jngen bekymrede sig om dem, bleve de liggende paa Strandbredden og vare efter en Uges Forløb ganske sjunkne ned i Sandet, medens Beboerne af de nærmeste Bygninger benyttede Lavetterne til Brændematerialier. Den 17de Juni seilede den engelske Captain igjen bort, med Resten af sin Ladning, der omtrent kunde være af 30000 Piastres Værd. Ved Cap d'Ore blev han den 20de angreben af: græske Mistiks, som aldeles udplyndrede Skib og Mandskab, der uden en Amerikansk Corvettes Bistand neppe vilde have naaet Smyrna.
Aalborgs Stifts Adresseavis, 1826-10-07
Fædrelandet.
Aalborgs Stifts Adresseavis, 1826-10-07
Kjøbenhavn. Man siger, at vor Regering har contraheret med den Svenske om Leverancen af 100000 Tdr. Rug til en Priis af 5 Rbd. pr. Td.
Aalborgs Stifts Adresseavis, 1826-10-07
Hs. Majestæt Kongen skal have skjænket Prindsesse, Juliane Sophie, Prindsen af Hessen Philipsthals Gemalinde, det af Høisamme beboede forrige rybergske Hotel i store Kongensgade.
Aalborgs Stifts Adresseavis, 1826-10-07
Prindsen af Hessen Philipsthal, der som bekjendt er i Tyskland, bliver holdt tilbage der, formedelst Upasselighed. Det er i Selskab med den yngste af sine tvende Sønner, at vor Baggesen nu vender tilbage til sit Fædreneland. J de mange Aar, hvori denne Digter ei har ladet trykke Noget, har hans Muse dog ikke været ledig; thi med Glæde erfarer man, at denne literaire Heros nu træder frem paany, idet hans herlige humoristiske Epos "Adam og Eva om nogle Uger vil udkomme paa Boghandler Göscheels Forlag i Leipzig. Hamlet gaves i Tirsdags, atter for fuldt Huus. Kritiken i Morgenbladet uagtet, henreve baade Hr. Nielsen som Hamlet og Madame Andersen som Ophelig Tilskuerne, og lønnedes med lydeligste bifald. Et slemt Uheld forstyrrede: Da Aanden (Dr. Ryge) skulde gaae ud, var Enden af Sløret indeklemt i Lugen, hvorigjennem han var kommen op. Han maatte derfor efterlade Sløret paa Gulvet, og med Sløret faldt den dertil fæstede Hjelm af. - Til Forestillingen af Kong Salomon og Jørgen Hatte. mager stod, som sædvanligt, om Formiddagen en lang Række af Billetlystne paa Kongens Nytorv.
Aalborgs Stifts Adresseavis, 1826-10-07
To fremmede Virtuoser, om hvem man fra de Steder, hvor de paa deres Konstreise hidtil havde været, har de bedste Efterretninger om, at de ere hørte med almindeligt bifald, vilde Onsdagen den 4de October, give en Koncert paa det kongelige Theater; det er nemlig Hr. Otto Kressner, første Fløitenist i det kongelig Saxiske Kapel i Dresden, og hans Kone Madame Albina Kressner Bianchi, Sangerinde ved det Jtalienske Operatheater sammesteds. Paa Hr. Kreseners første Kunstreise lod han sig høre i Prag, Wien og München; paa denne anden Reise har han givet Koncerter i Varskov og Danzig, og agter herfra at besøge Stockholm, og St. Petersborg. Hans Kone, indfødt Jtalienerinde, der forhen har været ansat ved Barbajas Jtalienske Opera i Wien, er efter sammes Opløsning engageret i Dresden. Hun agter at foredrage en stor Arie af Rossini, samt Bolero af Caraffa, og en Duet af Tancredo, som synges med Hr. Kirchheimer. Billetter til enkelte Pladser og hele Loger faaes i Hotel royal til de sædvanlige Theaterpriser.
Aalborgs Stifts Adresseavis, 1826-10-07
Dagens og Politivennens Stifter K. H. Seidelins Enke er død. Hun havde den Glæde at see begge sine Sønner af første Ægteskab, Schønbergerne, hædrede med Ridderkorset. - Høiesteretsadvokat Dreier har mistet sin Kone. Hun var en Datter af Generaldirecteuren for Chirurgien Hennings. Alle Bestræbelser uagtet, er det endnu ikke lykkedes at faae Fanden i Laxegaden opdaget. Formodningen om, at Bombardementet imod Beboerne af hiin Etage allene var en privat Hævn, er imidlertid bleven til Vished, da Gjerningsmanden med barsk og fordreiet Stemme til forskjellige Tider, saavel ved høillys Dag som især i Skumringen og Aftenen, udstødte Skjældsord imod Beboeren og tilsidst endog truede med at ville sætte Jld paa Huset. Saavidt vides ere endnu ikkun følgende Dampmaskiner i den danske Stat i Drift: a. J Kjøbenhavn: 1) en paa Holmen til Smedning; 2) en ved Mynten, hidkommen 1805, 3) en i St. Pedersstrædet, paa Hjørnet af Volden, til Kornmaling saavelsom til Valkning; 4, en i Nygade No. 89 til Maltmaling, i September d. A. kommet i Drift; tilhørende Hr. Kammerassessor Momme. b. Udenfor Hovedstaden kun tre, næmlig: 5) en ved Papiirfabriquen ved Roeskilde; 6) en af 6 Hestes Kraft ved Hr. Kammerraad Drevsens Papiirværk paa Strandmøllen paa Kjøbenhavns Amt; 7) en i Neumünster ved Brødrene Reinckes Klædemanufactur. Alle disse Dampmaskiner skal være Engelske, paa Hr. Kammerassessor Mommes nær, hvilken er forfærdiget paa Hundisburg pr. Magdeburg, af vor Landsmand Mechanikus og Dannebrogsmand O. J. Winstrup. Cours den 3die October. Hamb. 2 M., a vista 225. Specier. 228. - Specier solgtes til 13 Rbmk. 11 s. - Bank-Disconto 5 pC. - Norske Speciessedler pr. 100 Specier 162 Rbdlr. Sedler. - Svenske Sedler. pr. Rd. Rigsgjeld 51 1/4 a 51 1/2 Rbs. Tegn. - 4 pCt. Kongl. Obligationer (uden Renter) 78 1/2 a 79 Rbd. Sdlr. - Dito Dito 69 a 70 i Bco. - Nationalbank-Obligationer (af Laanet 4de Februar 1820) 100 a 100 1/2 Rbd. r. Sølv. - Dito Dito 114 a 114 3/4 i Sdlr. - 4 pC. uopsigel. Rigsbkobl. Renter pr. 6te Januar 90 a 90 1/2 Rbd. rede Sølv. - 6 pC. norsk Laan ved Hambro & Søn 103 a 103 1/2 i Banco. - 4 pC. Dito nye 89 1/2 a 90 i Bco. - Asiatiske Actier - i Sedler. 3 pC. nye danske Obligat. 55 L. Sterling. - 1 L. Sterling beregnet til 14 Bmk.
Aalborgs Stifts Adresseavis, 1826-10-07
Cours. Hamborg den 3die October. Bordeaux 25 1/2. - St. Petersborg 8 1/2. - London 36. 8. - Cadiz 87 1/2. Lissabon 36 1/8. Amsterdam k. S. 105 1/2. - Kjøbenhavn k. S. 225. Specier 1 3/4 A. - Disc. - Veile, den 1ste October.
Aalborgs Stifts Adresseavis, 1826-10-07
Sidstafvigte Onsdag var for denne Bye en festlig Dag.
Aalborgs Stifts Adresseavis, 1826-10-07
Et Skib paa 22 C. L. her fra Byen, som var det første dervar kommet ind igjennem den nye Canal, havde om Formiddagen, paa Havnecommissionens Foranstaltning, lagt sig lige for Bassinet. Efter Jndbydelse af Havnecommissionen, som ønskede at bevidne Hs. H. Hr. Amtmand Treschow dens Taksigelse for hans Fortjeneste og Bestræbelse for Havneanlægget, indfandt Hr. Amtmanden, ledsaget af Byfogden, Hr. Justitsraad Hersleb, sig ombord paa dette Skib, hvor ligeledes efter Jndbydelse Byens Embedsmænd og første Borgere vare tilstæde. Byfogden fremtraadte, og i en kort Tale tolkede Hr. Amtmanden Havnecommissionens ligesom Byens Jndvaaneres Taknemmelighedsfølelser for de mange gavnlige Foretagender for Byen der ved Hr. Amtmandens Bestræbelser ere fremmede. Derefter blev afsjunget en vakker Sang. Efter Talen saavelsom ved Sangens Ende blev, under Kanoners Løsning, udbragt et "Længe leve!" for Hr. Amtmanden, og mellem Talen og Sangen blev ombudt Forfriskninger. Skibet. lagde sig derpaa til Bolværket, hvor man steeg i Land, og derpaa begav Selskabet sig tilvogns til et festligt Maaltid paa Gjestgivergaarden, ved hvilket ligeledes Hr. Amtmandens Skaal med Hjertelighed blev drukket. - Næste Dags Aften var, til Ære for Hr. Amtmanden og hans Familie og i Anledning af deres forestaaende Bortreise herfra, et talrigt Bal i Madame Petersens Gaard, hvor under de hjerteligste Ønsker for deres Fremtids Lykke Hr. Amtman. dens og Families Skaal ved Bordet under Kanoners Løsning blev tømt.
Aalborgs Stifts Adresseavis, 1826-10-07
Meddeelt. Brev fra en tredie Mands Haand. Førend De leverer Anvendelsen paa Deres Strøtanker, vil De vist gjøre Dem meget meere fortjent, ved først at skrive en Commentar (Forklaring) over samme; thi ingen af Avisens Læsere (vistnok Dem selv inclusive) kan fatte Mening i No. 2. Med Slutningen af samme No. troer man imidlertid at De vil sige: Dillettanten er en daarlig Declamator, - Gjerne mueligt; men derved giør De Dem jo selv til 3 Marks Mand i Kunstens Rige, da De forhen offentlig har erklæret: at han fremsagde Dykkeren af Schiller (vistnok ogsaa et vanskeligt Declamatorium. - med sand Kunst. Da De nu selv kan modsige Dem saa grovelig, saa vil De vistnok ogsaa efter modent Overlæg, tilintetgjøre No. 1, og tilstaae, at den Heibergske Vaudevilles Recensent - ikke er berygtet. Gjør De det ikke, saa vil jeg i den tilsigtede Mands Sted, svare Dem: Was ein Esel spricht, Das genirt mich nicht. Men nu ogsaa fra min Haand et Par Strøtanker. Motto. Four majesty, and ve thar have frae souls, it forches us not: let the galled jade vince, our withers are UnwrungHamlet. Paa Dansk Jeres Majestæt og os, som har en god Samvittighed, os rører det ikke: Lad den pibe som Stenen rammer, God Samvittighed er en stærk Muur. (Aarsagen hvorfor jeg har valgt Motto, er, fordi jeg, som Enhver letteligen kan see, ikke er Skribent, og følger derfor Rabeners gyldne Regel: "Man laane altid et Motto af en god gammel Forfatter, thi naar vort eget Arbeide intet duer, saa er i det mindste det laante Motto god.") Den som blandt saa mange Tusinde føler sig saaret af Satirens Pileskud, er en Daare - naar han melder sig som den Trufne; han røber jo selv derved tydelig, at Pilen har truffen den Rigtige. Er man svimmel, saa hjelper man sig ved at dreie sig om tilden modsatte Side, saaledes burde ogsaa den der staaer i Miscredit, ved god Opførsel søge igjen at vinde Yndest, men ikke vedblive at indvelte sig paa Enhver, han synes der ikke bør have Fred længere. Den som ikke fortjener at jeg lader mig elske af ham, maae gjerne hade mig. Der gives virkelig mange Mennesker der blot læse, for at undgaae at tænke; at der ogsaa skrive nogen af denne Aarsag, skulde man formode af Avisen No. 148. Man siger om den der læser daarlig: han skiller sig derved som Fanden læser Bibelen; men den stakkels Fanden er maaskee ogsaa at undskylde, han har vistnok en Bibel - oversat af fordums Præst N. N., og det vil vist ingen nægte den Mand, at han skriver - et Fandens Sprog. Forsvar for No. 5. Men naar Manden tør skrive Skuespil, som ikke ere værd at skue, saa gad jeg see den, der tør forbyde ham at skrive Søndagslæsning, der ikke er værd at læse. Sandheden er en skjøn Foraarsoel, den aabner tusindBlomsterbægere, men udklækker ogsaa en Hær af stikkende Jn sekter; derfor maae den som troer, at han tør yttre hvad han vil, ofte høre hvad han ikke gider høre. Wenn der Scherz angenehmsten ist, mus man aufhøren zuscherzen.
Aalborgs Stifts Adresseavis, 1826-10-07
Aalborg Kirker. Tyvende Søndag efter Trinitatis prædiker til Høimesse i Budolphi Kirke Hs. H. Hr. Dr. Claudi, i Frue Kirke Hr. Pastor Gad, der holder Confirmation. Til Aftensang i Budolphi Kirke Hr. Pastor Boesen.
Aalborgs Stifts Adresseavis, 1826-10-07
Ægteviede. Den 6te October, Skomagersvend J. C. Engelhardt og Pigen M. K. Nielsdatter.
Aalborgs Stifts Adresseavis, 1826-10-07
Døbt. Den 1ste October, Snedkermester ThybringsSøn, Nicolai; Fadd. Mad. Westergaard, Jfr. Andkjer, Lieutenant P. M. v. Wildenradt, Kjøbmændene Johansen, v. Spreckelsen og Schjørring, Handelsbetienterne R. Brix og J. Akkermann, Garver Peterson, Skomagermester Haslund, Værtshusholder J. Sørensen.
Aalborgs Stifts Adresseavis, 1826-10-07
Begravede. Den 6te October, Klokker Claudi's Datter, Ovenne Sophie Henrikke, 2 Aar. Den 7de, Gaardmand Christen Sørensens Kone af Eegholm, 57 Aar; Værtshuusholder J. Pedersens Enke, 77 Aar.
Aalborgs Stifts Adresseavis, 1826-10-07
Ved Tallotteriets 1266de Trækning i Kjøbenhavn udkom: No. 32. 77. 14. 52. 5.
Aalborgs Stifts Adresseavis, 1826-10-07
Formedelst Postens forandrede Afgang skeer Collegeringen for Eftertiden Løverdag Eftermiddag og Søndag til Kl. 6 Aften. Grønnerup.
Aalborgs Stifts Adresseavis, 1826-10-07
Bekjendtgjørelser. Mandagen den 9de October opføres i det dramatiske Selskabs Locale: Preciosa, romantisk Skuespil med Sange og Marscher, i 4 Optoge, af Wolff, Musikken af Carl Maria v. Weber. Billetter a 2 Mk. for Børn 1 Mk., faaes i mit Logis, hos Hr. Muurmester Ludewig i Bispensgade, samt ved Indgangen som aabnes Kl. 6. Begyndelsen skeer præcise Becker. Kl. 6 1/2. Aften-Underholdning.
Aalborgs Stifts Adresseavis, 1826-10-07
Paa Theatret i Hr. Ludvigsens Gaard i Bispensgade, giver Undertegnede Søndagen den 8de og Tirsdagen den 10de October Forestillinger med nye Forandringer. Af Kunststykker, som forevises, bemærkes: De 5 forsvundne Sølvdalere; den magiske Flaske; den optiske Kikkert &c. Af Prospecter vil sees: Guden Herkules: Guden Juno o. fl. Billetter a 1 Mk. 8 s. for Voxne og 1 Mk. for Børn, faaes i mit Logis hos Hr. Kjøbmand Heibrock samt ved Indgangen der aabnes Kl. 6 1/2, Wellmann, Begyndelsen skeer Kl. 7.
Aalborgs Stifts Adresseavis, 1826-10-07
Mekanikus fra Kjøbenhavn.
Aalborgs Stifts Adresseavis, 1826-10-07
Undertegnede boer nu, fra Dato af, i forrige Justitsraad Scheels Gaard paa Hjørnet af Allgaden og Vestergade, i Stue=Etagen paa høire Side af Døren. Aalborg den 6te October 1826. N. Dannisøe, Prokurator.
Aalborgs Stifts Adresseavis, 1826-10-07
Mandagen den 9de October næstkommende, om Eftermiddagen Kl. 2 slet, bliver holdet Generalforsamling hos Skatteincassator Nørgaard paa Graven, i de borgerlige veltænkende Jnteressenteres Liigkasse, for at eftersee Regnskabet, samt vælge nye Oldermand og Biesiddere, samme Tid kan og nye Jnteressentere antages i denne saa nyttige Stiftelse. Aalborg den 5te October 1826. Directionen.
Aalborgs Stifts Adresseavis, 1826-10-07
Afvigte Nat er af Hr. Justitsraad Kjellerups Plads bortstiaalet 3 Tylter Gransiel. For Opdagelsen af dette Tyverie betaler jeg 10 Rbdlr. Sedler. Aalborg den 7de October 1826. Poul Pagh.
Aalborgs Stifts Adresseavis, 1826-10-07
Hvor en god Sengs Klæder kan faaes til Leie anviser AdresseContoiret.
Aalborgs Stifts Adresseavis, 1826-10-07
Auctioner. Jfølge Begjæring af Directionen for den almindelige Enkekasse, og grundet paa Forlig og Udlæg, bliver Mandagen den 23de October førstkommende, Kl. 10 Formiddag, foretaget Auction i og over den Baltzer Sørensen tilhørende Gaard i Steerup, Jerslev Sogn, af Hartkorn 6 Tdr. 2 Skpr. 3 Fdkr. 2 1/4 Alb., til absolut Bortsælgelse, dersom nogenlunde antageligt Bud skeer. Hvilket herved til Lysthavendes Efterretning bekjendtgjøres. Børglum Herreds-Contoir i Hiørring, den 5te October 1826. Sparck.
Aalborgs Stifts Adresseavis, 1826-10-10
Blandinger. En af de sidste store Skovbrande, som i Løbet af den nu forløbne Sommer have saa hyppigen hjemsøgt Sverrig og ødelagt store Strækninger Skove med vedliggende Landsbyer, Kirker og enlige Gaarde, befindes nu at hidrøre fra, at en Captain von Reichenbachs Frue, i Fraværelse af Manden, som er Eier af Godset Saagtorp, befalede sine Folk at afsvie et Stykke Smaakrat og Buskværk, for derved at vinde mere Agerland, hvilket ellers ikke er ualmindeligt i Sverrig, men af Mangel paa behørig Tilsyn bare Folkene sig herved saa skjødesløst af med denne saakaldte Braatebrænding, at den foranledigede den store Skovbrand i Nærheden af Stockholm, hvorved endog denne Hovedstad selv kom i Fare for at vorde tændt. En Naboproprietær, Lieutenant von Petterson til Erstavik, har i denne Anledning sagsøgt Hr. og Fru von Reichenbach, til at godtgjøre ham den ved Skovbranden ham paa hans Skove foranledigede Skade, og de ere ved Hjemthinget tilpligtede til at betale ham Skadeserstatning med 31290 Rdlr. Svensk Banko, samt til Statskassen at betale Godtgjørelse for alle Omkostninger, som ere foranledigede ved Afsendelse og Underhold af Tropper til Slukning, og for at faae alt dette bragt ud, er der foreløbigen lagt Beslag paa alle de Domfældtes Godser.
Aalborgs Stifts Adresseavis, 1826-10-10
En af Sverrigs anseete Dyrlæger, Sandberg i Kalmar, er død af Kvægsyge under store Pinsler, uagtet han ved det befængte Kvægs Behandling havde anvendt al mulig Forsigtighed.
Aalborgs Stifts Adresseavis, 1826-10-10
Til Borgemester eller saakaldet Lord Mayor i London er for dette Aar til næste Aars Borgmesterskifte, som indtræffer ved Mikkelsdag, valgt Alderman Anthony Brown, istedetfor den fratrædende William Venables. Brown er Raadmand eller Alderman fra 1821 af for det Kvarteer i London, som kaldes billingsgate, og er Fiskhandler af Haandtering.
Aalborgs Stifts Adresseavis, 1826-10-10
Fra Calcutta ventes i denne Tid til London en liden Ostindiefarer, Lady Nugent, hvis Ladning dog er forsikkret for over Beløbet af 3 Millioner Rigsbankdaler.
Aalborgs Stifts Adresseavis, 1826-10-10
De forhen Persiske Provindser, som nu tilhøre Rusland og som Perserne nu attraae at erobre tilbage, anslaaes at have følgende Befolkning: Lesghistan 20000, Daghestan 30000, Schirvan 30000, Karabagh 30000 og Talighin 30000 Sjæle. Den Russiske General Jermolovs Hær ved Grændsen af Persien er vel ikke over 60000 Mand stærk, men der er fra den Krimske Armee Tropper underveis til hans Forstærkning. - Det Vestpersiske Rige, som nu indlader sig i Krig mod det kolossalske Rusland, har paa en Udstrækning af 20000 Kvadratmile en Folkemængde af 16 til 20 Millioner Sjæle. Krigsmagten udgjør omtrent 150000 Mand halvdisciplinerede Tropper, men den kongelige Garde, som udgjør 10000 Mand, er øvet og klædt paa Engelsk Viis og anføres for en stor Deel af Engelske Officerer. Persernes Rytteri har stedse havt godt Lov paa sig og deres Heste ere fortræffelige; men ihvorvel Perserne kunne gjøre en for Øjeblikket ikke aldeles uvigtig Diversion, kunne de vist neppe slippe vel fra deres Angreb paa et Rige, hvis talrige seiervandte Stridsmænd, anføres af Generaler, der ere oplærte i de nyere Europæiske Kriges Skole. Jmidlertid kan muligen dette Brud, have nogen Jndflydelse paa Underhandlingernes Gang i Akjerman.
Aalborgs Stifts Adresseavis, 1826-10-10
Det Chileniske Bjergværks=Selskab i London, hvori Herrerne Thomas Wilson og David Barclay vare Deeltagere, har opløst sig efterat have sat 60000 Pund Sterling overstyr til ingen Nytte.
Aalborgs Stifts Adresseavis, 1826-10-10
Skjønt Hr. Canning gjøres særdeles meget af i Paris og skjønt han hjemme i sit Land beklæder det vigtige Embede at styre Englands og, man kunde næsten sige, hele Verdens politiske Anliggender, tvivler man dog i Paris paa, at han vil findes fornem nok til at vederfares den Ære, som Fyrsten af Metternich og Hertugen af Wellington i sin Tid nøde, nemlig at blive buden til Kongens Taffel.
Aalborgs Stifts Adresseavis, 1826-10-10
Den 17de f. M. blev Schillers Marmorkiste, et Mesterværk af Dannecker, med megen Høitidelighed opstillet ligeoverfor Gothes i det storfyrstelige Bibliothek i Weimar. Assessor Ernstv. Schiller fra Colln, den afdøde Digterfyrstes Søn, forherligede Festen, ved i sin hele Families Navn at overlevere, til Opbevaring som Reliquie i Biblioteket, sin Faders Hovedskal, der blev nedlagt i Piedestalens Jndre.
Aalborgs Stifts Adresseavis, 1826-10-10
Med det russiske Skib Balticeer der fra Keiseren af Ruslandsendt Hertug Wellingtonen kostbar Foræring, bestaaende af 3 Speile af allerførste Slags og forfærdigede i det keiserl. eget Fabrik. Skade, at det største af dem er bleven knækket paa Overfarten. Det havde en Høide af 169 Tommer og en Brede af 63, var altsaa omtrent 7 Alen høit og 1 1/2 Alen bredt.
Aalborgs Stifts Adresseavis, 1826-10-10
J London er en Mand sat under Tiltale, som ikke har kunnet hjelpe sig med mindre en fem Koner paa een Gang, Tre af dem ere nærværende og de to ventes fra Provindserne.
Aalborgs Stifts Adresseavis, 1826-10-10
J en Pariser Journals Lovtale over Hr. Canning, siges han at skylde sine Talenter allene sin Ophøielse. Det var Hr. Pitt, som bragte ham ind i Ministeriet, og med hvem han stod og faldt. Efter hans Død tog Canning sin Afsked og traadte over paa Oppositions=Partiet. Siden forenede han sig med Hr. Perceval og blev Udenrigsminister; men trak sig atter tilbage efter sin Duel med Lord Castlereagh, hvori han blev saaret. Fra 1816 til 1818 var han Ambassadeur i Lissabon. Den Varme, hvormed han tog sig af Dronningens Sag, paadrog ham Kongens Ugunst, men Omstændighederne bragte ham igjen til Statsroret. Han besidder megen Aand, er Taler, Digter og Statsmand, hvorfor Lord Byron ogsaa kaldte ham et Universalgenie.
Aalborgs Stifts Adresseavis, 1826-10-10
Hamborg. Den Danske Digter Baggesen, som paa sin Reise til Fødelandet kom hertil i en døende Tilstand, naaede heller ikke længere. Han døde kort efter Ankomsten, af Sygdom i den venstre Nyre. Ogsaa havde han Vand i Hjerne=Huulhederne.
Aalborgs Stifts Adresseavis, 1826-10-10
Fædrelandet.
Aalborgs Stifts Adresseavis, 1826-10-10
Kjøbenhavn. Med Dampskibet Coledonia er afreist herfra Prindsen af Moskwa og Hertugen af Elchingen.
Aalborgs Stifts Adresseavis, 1826-10-10
Professor Nyerups halvthundredaarige Studenterjubilæum skal nu med det første højtideligholdes.
Aalborgs Stifts Adresseavis, 1826-10-10
Med Kornvarer er det noget flauere igjen, naar undtages Kommen, som nu begynder stærkere at efterspørges. Der anvendes Alt fra Politiets Side for at opdage Ophavsmanden til hiin Scandal i Laxegaden, dog hidindtil endnu forgiæves. Man kommer ved denne Lejlighed i Tanke om Lillefanden i Gothersgaden for et Par Decennier siden.
Aalborgs Stifts Adresseavis, 1826-10-10
J "Dagen" læses Følgende om det octroierede Danske Asiatiske Compagnie: "J Generalforsamlingen, som er afholdt den 21de f. M., blev følgende af Directionen refereret og fremlagt: 1) At Compagniet havde faaet omtrent 12000 Rbd., som det havde tilgode i Factor Tops Boe. 2) At da Skibet Christianshavn kom i Nordsøen, gik dets Skjæg løs, og efter holdt Skibsraad var den eenstemmige Beslutning, at løbe ind i Limmerik i Jreland for at faae Skibet istandsat, som med Lods= og Fyrpenge har kostet omtrent 700 Piastre. 4) At Skibets Fører er død den 1ste Junii. For at berolige udenbyes Jnteressentere over dette Dødsfald, kan Jndsenderen ikke undlade at bemærke, at Overstyrmand Holm, som ved dette Dødsfald nu er Skibets Forer, er bekjendt for en duelig Navigatør og retskaffen Mand, og vil vist, af gode Grunde, søge at befordre Compagniets sande Tarv. Efter den fremlagte Balance fra 11te April f. A. til 11te April d. A. er Actiernes Værdie anført for 240 Rbdlr. i Sedler. Ligeledes er under Rubriquen: Jndkjøbte Actier, 256 Stk. anført til Beløb 22563 Rbd. 64 s. Efter den, af Dhrr. Revisorer attesterede Liste, er Udgiftens Beløb til de aarlige og ugentlige Pensionnydende ialt 2725 Rbd. 64 s.S. og T.
Aalborgs Stifts Adresseavis, 1826-10-10
Ved Høiesteret er den Vestindiske Lands Overrets Dom stadfæstet, hvorefter en Amerikansk Matros, Robert Too, for at have bibragt sin Styrmand flere Saar, hvoraf denne er død, samt desuden have slaaet sin Skibscaptain og bibragt ham nogle Saar m.v., bør have sit Liv forbrudt, og hans Hovedlod, undtagen Jord, være forbrudt, om han eier nogen.
Aalborgs Stifts Adresseavis, 1826-10-10
Overberghauptmand Brünnich traadte den 2den Dennes ind i sit 90de Aar. For faa Maaneder siden fuldendte han et historisk Arbeide om Kongsberg. For 7 Aar siden fejredes hans Professorjubilæum.